Afrikaans: Hierdie artikel doen verslag oor ’n deurslaggewende Fisika-eksamenvraestel wat deur graad 12-leerders geskryf is. ’n Steekproef van 500 leerders se antwoordskrifte is vir leesbaarheidsprobleme wat met die geïdentifiseerde linguistiese eienskappe gepaardgaan, ontleed. Die studie het getoon dat waar ’n vraag ’n linguistiese eienskap van wetenskaplike skryfwerk vertoon het, dit daartoe bygedra het dat leerders ’n verkeerde berekening doen deur op die verkeerde aspek van die vraag te fokus, ’n segment van ’n vraag herhaal en ’n woord of frase verkeerd interpreteer. In die lig van hierdie bevindings betoog die artikel dat meer aandag aan wetenskapstaal in die klaskamer geskenk moet word.